b'\n_START_ARTICLE_\nChanges (glasbena skupina)\n_START_PARAGRAPH_\nChanges je ameri\xc5\xa1ka neofolk glasbena skupina, ki sta jo leta 1969 ustanovila Robert N. Taylor in Nicholas Tesluk. Changes so skozi tri obdobja menjali \xc4\x8dlane in stile vse do dana\xc5\xa1njega neofolk \xc5\xbeanra.\n_START_SECTION_\nZa\xc4\x8detki\n_START_PARAGRAPH_\nRobert Nicholas Taylor bolj znan kot Robert N. Taylor je ameri\xc5\xa1ki glasbenik, umetnik, germanski neopogan, pisatelj in politi\xc4\x8dni aktivist, ki ima dva glasbena projekta, Changes in Soul Of Steel. Changes so za\xc4\x8deli 1969 leta v Chicagu. Po nekaj letih igranja ob\xc4\x8dasno tudi z drugmi \xc4\x8dlani, so skupino 1977 po Teslukovi poroki razpustili.\n_START_SECTION_\nSodobni Changes (1994-sedanjost)\n_START_PARAGRAPH_\nLeta 1994 je Michael Moynihan pokazal interes za obuditev in snemanje demo posnetkov skupine, kar so neko\xc4\x8d posneli. Tako so po 18. Letih skupino ponovno o\xc5\xbeivili. 1995 so Changes prvi\xc4\x8d posneli 2 pesmi na plo\xc5\xa1\xc4\x8di Fire Of Life pri Moynihanovi zalo\xc5\xbebi Storm Records in pri nem\xc5\xa1ki zalo\xc5\xbebi Cthuhlu Records. Leto kasneje je sledil istoimenski CD z 11 pesmimi. Leta 1998 so Changes posneli naslednji CS Legends, ki vsebinsko temelji na razli\xc4\x8dnih evropskih povedkah. 2004 so Changes nastopili na festivalu Flammenzauber v Heldrungenu v Nem\xc4\x8diji. Posnetek je kasneje iz\xc5\xa1el kot dvoji LP pod imenom Hero Takes HIS Stand. Novembra 205 so Changes igrali v \xc5\xa1estih mestih petih evropskih dr\xc5\xbeav na njihovi turneji The Men Among the Ruins Tour. Del skupne turneje skupini Changes in Allerseelen v Rusiji novembra 2005 je bila tudi izdaja skupnega CDja pri zalo\xc5\xbebi Indiestate v Moskvi. Plo\xc5\xa1\xc4\x8da A Ripple in Time je bila izdana 2006. Na njej je posnetih ve\xc4\x8d pesmi, ki sta jih Robert in Nicholas skupaj napisala v \xc5\xa1estdesetih in sedemdesetih letih, ki pa niso bile nikoli posnete. Peti studijski album Changes z naslovom \xe2\x80\x9cLament\xe2\x80\x9d je bil izdan 2010.'